als_Latn dik_Latn sag_Latn
Shkruan: Ismet Kryeziu
Zhvillimet politike që duhet te ndodhin si rrjedhoje e nevojës për vlera dhe standarde politike e bëjnë të nevojshme krijimin e qeverisë nga LAN dhe shkuarjen e PDK-së në opozitë. Vetëm me krijimin e një situatë të tillë politike e institucionale mund të presim ndryshimet e nevojshme. Partitë politike në një të ardhme të afërt duhet ngjasojnë me parti politike, duke u çliruar nga klanet, grupet e interesit, dhe veprimet korruptive e kriminale. Deri tashti, ato nuk janë dukur si parti politike ndaj kjo ka reflektuar që as shoqëria jonë të mos duket shoqëri politike.
Kjo situatë e krijuar është evoluimi i nevojshëm që duhet ta përjetojmë ne si shoqëri.
Reformimi i PDK nga opozita
Kësisoj, PDK-ja duhet të tërhiqet nga kërkesat për pozitën e kryeparlamentarit dhe të kryeministrit dhe pse interpretimi kushtetues ja njeh të drejtën, por s`i duhet gjë për mungesë të numrave. Kjo tërheqje, krijon një realitet të ri politik dhe i hap rrugë formimit të institucioneve bazuar në kushtetutë. Ky veprim, që në shikim të parë ky subjekt mund ta përjetoj si humbje është në të mirën e vetë PDK-së, dhe paraqet shkathtësi politike të guximshme, të cilën duhet ta manifestoj Hashim Thaqi si lideri i këtij subjekti. Më një veprim të tillë, amortizohen edhe zërat se ky subjekt nuk shkon një opozitë pa trazira, duke eliminuar gjithashtu edhe krahasimet që i bëhen me liderë e pushtete të lindjes.
Kjo tërheqje taktike, ose vajtje në opozitë i krijon hapësirë kohore PDK-së për t`iu nënshtruar reformimit, ndaljes së degradimit të vlerave politike dhe rrëshqitjes në një subjekt të korruptuar e kriminal, degradime që vijnë nga fuqia e tëpërt që të jepë koha e gjatë e qendrimit në pushtet .
Gjatë kësaj periudhe të bërjes opozitë, PDK-ja ka mundësi të rikthehet si forcë politike dhe si aktere me rëndësi në udhëheqjen e vendit me njerëz të ri, vlera të reja dhe me mision të ri, siç e proklamon tashti.
Hapsirë për të rinj në LDK
Për LDK-në ardhja në pushtet është një mundësi e mirë për ta ruajtur këtë subjekt nga një fragmentarizëm më i madh se sa ai i Kuvendit të karrigeve. Ky subjekt nuk ka arritur të reformohet duke qenë në opozitë, madje as tashti kur e ka pushtetin në shumë komuna të Kosovës. Marrja e timonit në nivel qendror, mund ta kthjellë këtë subjekt për t`u rietabluar në skenën politike me njerëz të ri dhe duke arkivuar brezin e vjetër politik që po mbanë peng partinë dhe nuk po e përfaqëson më as elektoratin potencial të saj.
Ky subjekt politik dhe lideri Isa Mustafa duhet të krijojnë hapësirë veprimi për të rinjtë dhe ta bindin elektoratin se janë të gatshëm për kanalizimin e vullnetit qytetar, veprim të cilin nuk arriti ta bëj në zgjedhjet e 2014-s.
Isa Mustafa duhet që këto reforma dhe ndryshime të mos i lejoj të mbesin peng i grupeve dhe individëve që e kanë mbytë dialogun e brendshëm prej disa vjetësh. Këto reforma dhe kjo kthjellje e LDK-së, do t`i mundësojë kësaj partie që të mbetet ndër akterët kryesor në udhëheqjen e vendit me njerëz me kredenciale të pastra.
VV të përkrah bllokun, por të rrij në opozitë
VV-ja duhet të fillojë të reformohet në politikat e saj dhe me kuadro. Gjithashtu, duhet të përmbahet nga rrëshqitja në ekstremin e majtë, duke shmangur çfarëdo asociimi me partitë komuniste. Përveç reformës në politikë, ajo duhet të mësojë se si të qeverisë. Kjo qeverisje nuk duhet të gjasojë me atë që po e zbaton në Prishtinë, duke mos u dalluar në esencë nga subjekti paraprak që ka qeverisur me kryeqendrën kosovare.
Prandaj këtij subjekti politik, aktualisht i mbetet opsioni më i mirë të përkrah bllokun, por të mos përfshihet në qeveri, të angazhohet për opozitë dhe qeverisje të mirë me Prishtinen.
Prishtina nuk është shansi i humbur. Megjithë anomalitë aktuale, VV-ja ka rastin që duke përmirësuar performansën ta rrisë besimin qytetar, duke eliminuar qëndrimin me rezervë nga shtresa e vjetër dhe e mesmja. Nga ana tjetër, lideri i saj Albin Kurti duhet të angazhohet në decentralizimin dhe demokratizimin e brendshëm të VV-së, si dhe strukturimin e saj nga lëvizje në parti politike. Duhet të shpërndaj pjesë të përgjegjësisë tek figurat që ka rreth vetes, duke mos e koncentruar vendimmarrjen në kreun e saj.
Ky reformim në konceptin politik dhe me kuadro e shndërrojnë VV-në në një subjekt të besueshëm dhe perspektiv për shoqërinë kosovare.
AAK të shkrihet në LDK e NISMA në PDK
AAK-ja gjatë kohës së qëndrimit në pushtet, duhet filloj dialogun e brendshëm me idenë që të shkrihet në LDK, duke i rritur peshën specifike subjektit të dytë dhe duke e shpëtuar veten nga falimentimi Nëse lideri i saj, Ramush Haradinaj nuk e merr në konsideratë këtë opsion, rrezikon që në zgjedhjet e tjera, ky subjekt të mbetet nën pragun minimal, sidomos nëse PDK e LDK i nënshtrohen reformimit.
Krejt në fund, subjekti më i ri, NISMA dhe Fatmir Limaj përmes pjesëmarrjes në qeverinë e LAN-it do t`i ndihmojnë PDK-së të reformohet dhe gradualisht të përgatisë terrenin për t`u rikthyer në subjektin bazë- PDK, natyrisht pas procesit të reformimit nëpër të cilin duhet kalojë ky subjekt. Në të kundërtën, Nisma rrezikon që në zgjedhjet në vijim të mos e kalojë pragun zgjedhor.
(Autori është drejtor ekzekutiv në Institutin Demokratik të Kosovës- KDI)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn